**DARBŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Užsakovas** – Uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Užsakovas sudaro Sutartį.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

1. **PIRKIMO OBJEKTAS**

2.1. Vandentiekio ir buitinių nuotekų tinklų S. Skapo g., Gerovės g., Naugarduko g., Savanorių pr., Vilniaus g., Didžiojoje g., Geležinio Vilko g., J. Jasinskio g., Švitrigailos g., Vilniaus m., projektavimo ir rekonstravimo darbai.

1. **PIRKIMO OBJEKTO APIMTYS/KIEKIAI**

**Apimtys:**

|  |  |  |  |  |  |
| --- | --- | --- | --- | --- | --- |
| **Gatvė** | **Tinklo rūšis** | **Tinklo skersmuo (esamas/po keitimo)** | **Tinklo apytikris ilgis, m** | **Ar reikalingas šulinių remontas/ perstatymas (Taip/Ne)** | **Pastabos** |
| S. Skapo g. | Nuotekos | d150/D160 | 62 | Taip |  |
| S. Skapo g. | Vandentiekis | d25,d32/D32 | 52 | Ne | Šuliniuose armatūros keitimas |
| Gerovės g. | Nuotekos | d300/D315 | 170 | Taip |  |
| Naugarduko g. | Nuotekos | d400/D400 | 93 | Taip |  |
| Savanorių pr. | Nuotekos | d200/D200  d150/D160 | 45  155 | Taip |  |
| Vilniaus g. | Nuotekos | d150/D160 | 52 | Taip |  |
| Didžioji g. | Nuotekos | d150/D160 | 35 | Taip |  |
| Geležinio Vilko g. | Nuotekos | d200/D200  d150/D160 | 30  72 | Taip |  |
| J. Jasinskio g. | Nuotekos | d150/D160 | 140 | Taip |  |
| Švitrigailos g. | Nuotekos | d200/D200  d150/D160 | 12  83 | Taip |  |

1. **SUTARTINIŲ ĮSIPAREIGOJIMŲ VYKDYMO VIETA**

S. Skapo g., Gerovės g., Naugarduko g., Savanorių pr., Vilniaus g., Didžiojoje g., Geležinio Vilko g., J. Jasinskio g., Švitrigailos g., Vilniaus m.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Projekte numatoma rekonstruoti objektus, esančius Senamiestyje, Naujamiestyje, Naujojoje Vilnioje, Vilniaus mieste (žr. techninės specifikacijos priedą Nr. 1). Numatomi rekonstruoti esami tinklai nutiesti po važiuojamųjų gatvių dalimis arba daugiabučių namų kiemų pravažiavimuose, dalinai šaligatviuose. Rekonstruojamų esamų vandentiekio ir buitinių nuotekų šalinimo tinklų vamzdžių medžiaga pateikta lentelėje žemiau:

| **Gatvė** | **Tinklo rūšis** | **Tinklo medžiaga** |
| --- | --- | --- |
| S. Skapo g. | Vandentiekis | Plienas arba nežinoma |
| S. Skapo g. | Nuotekos | Ketus/keramika |
| Gerovės g. | Nuotekos | Keramika |
| Naugarduko g. | Nuotekos | Keramika arba nežinoma |
| Savanorių pr. | Nuotekos | Keramika |
| Vilniaus g. | Nuotekos | Nežinoma |
| Didžioji g. | Nuotekos | Keramika arba nežinoma |
| Geležinio Vilko g. | Nuotekos | Keramika |
| J. Jasinskio g. | Nuotekos | Keramika |
| Švitrigailos g. | Nuotekos | Asbocementas arba nežinoma |

Visi vamzdžiai pažeisti korozijos, dažnos tinklo avarijos. Siekiant nepertraukiamai aprūpinti gyventojus geriamuoju vandeniu ir šalinti iš pastatų buitines nuotekas, reikalingas tinklų rekonstravimas.

* 1. **Pirkimo objekto aprašymas**

Vykdydamas Sutartį Rangovas privalo vadovautis techninės specifikacijos reikalavimais ir Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą.

S. Skapo g., Naugarduko g., Vilniaus g., Didžiosios g., J. Jasinskio g., Švitrigailos g. tinklai yra kultūros paveldo objektų teritorijose, o Didžiosios g. tinklai yra kultūros paveldo objekte. Tiekėjas turės įsivertinti archeologo pasamdymo išlaidas atvirų kasinėjimų vietose ir savo rizika nusimatyti galimas su archeologiniu paveldu susijusias išlaidas.

Pagrindiniai Rangovo atliekami darbai:

* + 1. **S. Skapo g., Vilniuje, nuotekų tinklo d150, ~62 m, rekonstravimas** (žr. techninės specifikacijos priedą Nr. 5):
       1. Nuotekų tinklas d150 mm, tarp šulinio Nr. 224 ir taško A, turi būti keičiamas į PE RC arba PVC D160 mm vamzdžius, priklausomai nuo tinklų klojimo būdo (betranšėjinis arba atviras kasimas);
       2. Šulinius Nr. 224, Nr. 225, Nr. 222, Nr. 221, Nr. 171A, Nr. 172B permontuoti, panaudojant g/b d1000 šulinio žiedus, įrengti g/b dugnus, suformuoti latakus, įrengti lipynes, sumontuoti landas su ketiniais šulinio liukais, nužymėti šulinius plastikiniais ženklais ant metalinių cinkuotų stulpelių;
       3. Taške A sumontuoti naują šulinį iš g/b d1500 šulinio žiedų, įrengiant g/b dugną, suformuojant latakus, įrengiant lipynes, sumontuojant landą su ketiniu šulinio liuku, nužymėti šulinį plastikiniu ženklu ant metalinio cinkuoto stulpelio.
    2. **S. Skapo g., Vilniuje, vandentiekio tinklo d25, d32, ~52,5 m, rekonstravimas** (žr. techninės specifikacijos priedą Nr. 5):
       1. Esamą vandentiekio tinklą d25, d32 nuo šulinio š.175 iki š.223 pakeisti į PE/PE RC (priklausomai nuo tiesimo būdo) D32 mm vamzdžius, iškeliant vandentiekį iš nuotekų šulinių;
       2. Vandentiekio šuliniuose š.175 ir š.223 išmontuoti esamą ir įrengti naują uždaromąją armatūrą prisijungiant prie esamų įvadų į butus, kitose esamose atšakose sumontuoti požemines sklendes su sūkliais, prisijungiant prie esamų tinklų; vandens tiekimas esamiems vartotojams negali būti nutrauktas.
    3. **Gerovės g. prie namo Nr. 37, Naujojoje Vilnioje, nuotekų tinklo d300, ~170 m, rekonstravimas** (žr. techninės specifikacijos priedą Nr. 6):
       1. Nuotekų tinklas d300 mm tarp šulinių KŠ-24 ir KŠ-1 turi būti keičiamas į PE RC D315 mm vamzdžius betranšėjiniu būdu;
       2. Šuliniuose KŠ-24, KŠ-31, KŠ-41, KŠ-3, KŠ-1 sumontuoti naujus paaukštinimo žiedus d700, naujus liukus, suformuoti latakus, įrengti lipynes, užtaisyti siūles, nužymėti šulinius plastikiniais ženklais ant metalinių cinkuotų stulpelių, atstatyti asfaltbetonio dangą.
    4. **Naugarduko g., Vilniuje, nuotekų tinklo d400, ~93 m, rekonstravimas** (žr. techninės specifikacijos priedą Nr. 7):
       1. Nuotekų tinklas d400 mm tarp šulinių Nr. 11b ir Nr. 232 turi būti keičiamas į PE RC D400 mm vamzdžius betranšėjiniu būdu;
       2. Šuliniuose Nr. 232, Nr. A, Nr. 21, Nr. 11b sumontuoti naujus paaukštinimo žiedus d700, naujus liukus, suformuoti latakus, įrengti lipynes, užtaisyti siūles, nužymėti šulinius plastikiniais ženklais ant metalinių cinkuotų stulpelių, atstatyti asfaltbetonio dangą.
    5. **Savanorių pr. prie namų Nr. 38 ir Nr. 52, Vilniuje, nuotekų tinklo d200, ~45 m, ir d150, ~155 m, rekonstravimas** (žr. techninės specifikacijos priedą Nr. 8):
       1. Nuotekų tinklas d200 mm, L~45 m, tarp šulinių KŠ191 ir KŠ241 turi būti keičiamas į PE RC D200 mm vamzdžius betranšėjiniu būdu;
       2. Nuotekų tinklas d150 mm, L~155 m, tarp šulinių KŠ241 ir KŠ70 turi būti keičiamas į PE RC D160 mm vamzdžius betranšėjiniu būdu;
       3. Šuliniuose KŠ191, KŠ241 KŠ231, KŠ33, KŠ22, KŠ70 sumontuoti naujus paaukštinimo žiedus d700, naujus liukus, suformuoti latakus, įrengti lipynes, užtaisyti siūles, nužymėti šulinius plastikiniais ženklais ant metalinių cinkuotų stulpelių, atstatyti vejos dangą.
    6. **Vilniaus g. 45, Vilniuje, nuotekų tinklo d150, ~52 m, rekonstravimas** (žr. techninės specifikacijos priedą Nr. 9):
       1. Nuotekų tinklas d150 mm, tarp šulinio Nr. 41 ir taško A, turi būti keičiamas į PE RC arba PVC D160 mm vamzdžius, priklausomai nuo tinklų klojimo būdo (betranšėjinis arba atviras kasimas);
       2. Šulinius KŠ43, KŠ42 KŠ41 permontuoti, panaudojant g/b d1000 šulinio žiedus, įrengiant g/b dugnus, suformuojant latakus, įrengiant lipynes, sumontuojant landas su ketiniais šulinių liukais, nužymėti šulinius plastikiniais ženklais ant metalinių cinkuotų stulpelių.
    7. **Didžiojoje g. 32, Vilniuje, nuotekų tinklo d150, ~35 m, rekonstravimas** (žr. techninės specifikacijos priedą Nr. 10):
       1. Nuotekų tinklas d150 mm tarp šulinių KŠ81-KŠ82-KŠ84-KŠ92 (~35 m) turi būti keičiamas į PE RC arba PVC D160 mm vamzdžius, priklausomai nuo tinklų klojimo būdo (betranšėjinis arba atviras kasimas);
       2. Šulinius KŠ81a, KŠ81, KŠ82, KŠ84, KŠ92, KŠ138a permontuoti, panaudojant d1000 mm g/b šulinio žiedus, įrengiant g/b dugnus, suformuojant latakus, įrengiant lipynes, sumontuojant landas su ketiniais šulinių liukais, nužymėti šulinius plastikiniais ženklais ant metalinių cinkuotų stulpelių, atstatyti šaligatvį.
    8. **Geležinio Vilko g. prie Nr. 5 namo, Vilniuje, nuotekų tinklo d200, ~30 m, ir d150, ~72 m, rekonstravimas** (žr. techninės specifikacijos priedą Nr. 11):
       1. Nuotekų tinklas d200 mm, L~30 m, tarp šulinių KŠ51a ir KŠ52 turi būti keičiamas į PE RC D200 mm vamzdžius betranšėjiniu būdu;
       2. Nuotekų tinklas d150 mm, L~72 m, tarp šulinių KŠ52 ir KŠ22 turi būti keičiamas į PE RC D160 mm vamzdžius betranšėjiniu būdu;
       3. Šuliniuose KŠ22, KŠ16, KŠ15, KŠ14, KŠ53, KŠ52, KŠ59, KŠ60, KŠ51a sumontuoti naujus paaukštinimo žiedus d700, naujus liukus, suformuoti latakus, įrengti lipynes, užtaisyti siūles, nužymėti šulinius plastikiniais ženklais ant metalinių cinkuotų stulpelių, atstatyti asfaltbetonio dangą.
    9. **Jasinskio g. prie Nr. 17 namo, Vilniuje, nuotekų tinklo d150, ~140 m, rekonstravimas** (žr. techninės specifikacijos priedą Nr. 12):
       1. Nuotekų tinklas d150 mm tarp šulinių KŠ-172 ir KŠ-20 turi būti keičiamas į PE RC D160 mm vamzdžius betranšėjiniu būdu;
       2. Šuliniuose KŠ-20, KŠ-67, KŠ-68, KŠ-69, KŠ-70, KŠ-119, KŠ-118, KŠ-115 sumontuoti naujus paaukštinimo žiedus d700, naujus liukus, suformuoti latakus, įrengti lipynes, užtaisyti siūles, nužymėti šulinius plastikiniais ženklais ant metalinių cinkuotų stulpelių, atstatyti asfaltbetonio dangą;
       3. Šuliniuose KŠ-114, KŠ171 sumontuoti naujas g/b perdangas d1000 mm, sumontuoti naujus paaukštinimo žiedus d700, naujus liukus, suformuoti latakus, įrengti lipynes, užtaisyti plytų siūles, nužymėti šulinius plastikiniais ženklais ant metalinių cinkuotų stulpelių, atstatyti vejos dangą;
       4. Šulinyje KŠ-130 sumontuoti naujus paaukštinimo žiedus d700, naują liuką, suformuoti latakus, įrengti lipynes, užtaisyti siūles, nužymėti šulinį plastikiniu ženklu ant metalinio cinkuoto stulpelio, atstatyti vejos dangą;
       5. Šulinyje KŠ-172 sumontuoti naujus paaukštinimo žiedus d700, naują liuką, suformuoti latakus, įrengti lipynes, užtaisyti plytų siūles, nužymėti šulinį plastikiniu ženklu ant metalinio cinkuoto stulpelio, atstatyti vejos dangą.
    10. **Švitrigailos g. prie Nr. 3 namo, Vilniuje, nuotekų tinklo d200, ~12 m, ir d150, ~83 m, rekonstravimas** (žr. techninės specifikacijos priedą Nr. 13):
        1. Nuotekų tinklas d200 mm, L~12 m, tarp šulinių KŠ95 ir KŠ93 turi būti keičiamas į PE RC D200 mm vamzdžius betranšėjiniu būdu;
        2. Nuotekų tinklas d150 mm, L~83 m, tarp šulinių KŠ93 ir KŠ58 turi būti keičiamas į PE RC D160 mm vamzdžius betranšėjiniu būdu;
        3. Šuliniuose KŠ58, KŠ57, KŠ2, KŠ193, KŠ93 sumontuoti naujas g/b perdangas d1000 mm, sumontuoti naujus paaukštinimo žiedus d700, naujus liukus, suformuoti latakus, įrengti lipynes, užtaisyti plytų siūles, nužymėti šulinius plastikiniais ženklais ant metalinių cinkuotų stulpelių, atstatyti asfaltbetonio dangą;
        4. Šulinyje KŠ95 sumontuoti naujus paaukštinimo žiedus d700, naują liuką, suformuoti latakus, įrengti lipynes, užtaisyti siūles, nužymėti šulinį plastikiniu ženklu ant metalinio cinkuoto stulpelio, atstatyti asfaltbetonio dangą.

Taip pat Rangovas turės:

* + 1. Gauti visus reikiamus privalomuosius dokumentus, sutikimus inžinerinių statinių projektavimo ir rekonstravimo darbams (statybos rūšį nustato Rangovo projektuotojas projekto rengimo metu);
    2. Atlikti reikiamus statybinius inžinerinius tyrimus;
    3. Parengti projektinius pasiūlymus ir juos viešinti Statybos įstatymo ir statybos techninio reglamento STR 1.04.04:2017 ,,Statinio projektavimas, projekto ekspertizė“ nustatyta tvarka;
    4. Parengti statinio projektą vadovaujantis statybos techniniu reglamentu STR 1.04.04:2017 „Statinio projektavimas, projektavimo ekspertizė“ bei kitų statinio projektavimą ir statybą reglamentuojančių teisės aktų reikalavimais, tyrinėjimų duomenimis, technine specifikacija bei prisijungimo sąlygomis;
    5. Gavus raštišką Užsakovo pritarimą statinio projekto sprendiniams, pateikti statinio projektą ekspertizei. Esant pastaboms, jas ištaisyti ir pakartotinai su atsakymais į pastabas pateikti pataisytą statinio projektą ekspertizei. Gauti teigiamą ekspertizės išvadą;
    6. Pateikti pilnai sukomplektuotus 2 (du) projekto egzempliorius popierinėje formoje bei kompiuterinėje laikmenoje. Kompiuterinėje laikmenoje įrašomos projektų kopijos, minimalus raiškos reikalavimas – 200 dpi. Kompiuterinėje laikmenoje brėžiniai turi būti pateikti DWG bei PDF formatu;
    7. Gauti statybą leidžiantį dokumentą (pagal Užsakovo įgaliojimą);
    8. Prieš pradedant darbus pateikti informaciją www.planuojustatyti.lt apie numatomą statybos pradžią, Rangovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios;
    9. Atlikti visus darbus pagal statinio projektą;
    10. Atlikti statinio projekto vykdymo priežiūros organizavimą ir vykdymą statybos techninio reglamento STR 1.06.01:2016 „Statybos darbai. Statinio statybos priežiūra“ nustatyta tvarka;
    11. Atlikti vandentiekio tinklų hidraulinius bandymus;
    12. Dezinfekuoti rekonstruotą vandentiekio tinklą ir gauti teigiamus vandens tyrimų rezultatus (pažymą);
    13. Atlikti nuotekų tinklų praplovimą ir TV diagnostiką;
    14. Parengti požeminių inžinerinių tinklų kontrolines geodezines nuotraukas pagal GKTR 2.11.03:2014 tvarką;
    15. Parengti statinio projekto paskutinės versijos brėžinius ir technines specifikacijas su žyma „Taip pastatyta“;
    16. Parengti statinio kadastro duomenų bylą, kurios turi būti pateiktos su išankstine VĮ „Registrų centras“ patikra;
    17. Atlikti statybos užbaigimo procedūras, kurios nustatytos Teritorijų planavimo ir statybos valstybinės priežiūros įstatyme, pateikti visus reikiamus dokumentus per IS „Infostatyba“ statybos užbaigimo dokumento gavimui arba pateikti užpildytą deklaraciją (pagal Užsakovo įgaliojimą);
    18. Teikiant galutinį atliktų darbų aktą Rangovas turės užpildyti pastatyto materialaus turto suvestinę lentelę, kurioje galutinė bendra objekto kaina bus išskaidyta į atskirus objektus: tinklai, statiniai, įrengimai. Lentelės formą pateiks Užsakovas;
    19. Darbus objektuose, kurie yra kultūros paveldo objektų teritorijose, vykdyti su archeologo priežiūra.
  1. **Sutartinių įsipareigojimų vykdymo tvarka ir terminai**
  2. 1. Rangovas darbus pradeda nuo sutarties įsigaliojimo datos. Projektavimo ir rekonstravimo darbai turi būti atlikti per 7 mėn. nuo Sutarties įsigaliojimo dienos. Statybos užbaigimo procedūros turi būti atliktos per 1 mėn. Apmokėjimas per 1 mėn.;
     2. Sutarties galiojimo terminas, įskaitant apmokėjimo terminą yra 9 mėn.;
     3. Atliktų darbų aktai Užsakovui pateikiami tik toms darbų žiniaraščio pozicijoms (žr. techninės specifikacijos priedą Nr. 4), kuriose pilnai užbaigti darbai. Žiniaraščio 2.1, 3.1, 3.2, 3.3, 4.1, 4.2, 5.1, 5.2, 6.1, 6.2, 7.1, 7.2, 7.3, 8.1, 8.2, 9.1, 9.2, 10.1, 10.2, 10.3, 10.4, 11.1, 11.2, 11.3 eilutėms darbų apmokėjimas bus vykdomas sekančiai: statybos-montavimo darbai – 80%, dangų atstatymo ir aplinkos tvarkymo darbai – 20%;
     4. Vandens tiekimo nutraukimas esamiems vartotojams galimas suderinus su Užsakovu atjungimo laiką prieš 14 kalendorinių dienų iki numatomų darbų pradžios, bet ne ilgesniam kaip 6 val. laikotarpiui. Vandens atjungimas ilgesniam laikotarpiui galimas tiktai įrengus apvedimo linijas ir užtikrinant vartotojų aprūpinimą geriamuoju vandeniu;
     5. Darbai bus vykdomi pagal suderintą darbų grafiką (žr. Techninės specifikacijos 5.4.1 p.);
     6. Nesibaigus Sutartyje nustatytam darbų atlikimo terminui, Šalių rašytiniu sutarimu darbų atlikimo terminai gali būti pratęsti tiek dienų kiek truko žemiau nurodytos aplinkybės, jeigu Rangovas, nuo aplinkybės/-ių atsiradimo ne vėliau kaip per 5 d. d., pateikia Užsakovui argumentuotą prašymą pratęsti darbų atlikimo terminą ir jame nurodytos aplinkybės yra susijusios bent su viena iš šių aplinkybių:
* Užsakovas nevykdo ar netinkamai vykdo savo įsipareigojimus pagal šią Sutartį ir Rangovas negali vykdyti darbų;
* Valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Rangovui laiku atlikti darbus;
* Vykdant darbus paaiškėja šios Sutarties pasirašymo metu nenumatytos aplinkybės (trečiųjų asmenų (valstybinių ir savivaldybės institucijų bei įstaigų, vyriausybinių ir nevyriausybinių organizacijų), veiksmai ar neveikimas, ikiteismine ar teismine tvarka vykstantys ginčai, su Sutarties vykdymu susijusių teisės aktų nuostatų pasikeitimas, žemės savininkų, kurių sklypuose pagal projektą ir šią Sutartį turi būti vykdomi darbai, delsimas ar nesutikimas Užsakovo nustatytomis sąlygomis derinti projektą);
* Rangovo darbų atlikimo terminus lemia ypač nepalankios meteorologinės sąlygos (pvz., ekstremalūs šalčiai, ilgalaikės liūtys, pūgos, uraganinis vėjas ir kt.). Ši sąlyga taikoma tik tuo atveju, jei Rangovas darbus vykdė pagal Sutartimi nustatytą darbų atlikimo grafiką su aiškiai nurodytais konkrečiais darbų atlikimo terminais ir jei pateikė Užsakovui pažymą iš Lietuvos hidrometeorologijos tarnybos apie ypač nepalankias meteorologines sąlygas, kurios pažymoje nurodytame laikotarpyje galėjo turėti įtakos darbų atlikimo terminui. Ši sąlyga netaikoma, jei Rangovas susiplanuoja atvirame ore vykdomus darbus atlikti žiemos laikotarpiu (nuo gruodžio 1 d. iki balandžio 15 d.), kai yra rizika, kad esant minusinei lauko oro temperatūrai ar kitoms oro sąlygoms būdingoms žiemos laikotarpiui (sniegas, apledėjimas, grunto įšalas ir kita) tam tikro pobūdžio darbai (pvz., mūro, betonavimo, grunto darbai, aplinkos tvarkymo, dangų atstatymo, tinklų tiesimo ir išbandymo, kiti darbai, kurių procese naudojamas vanduo, ir t. t.) nebus tinkamai ir/ar laiku atlikti. Rangovas, planuodamas darbus žiemos laikotarpiu (nuo gruodžio 1 d. iki balandžio 15 d.), kurių tinkamam ir savalaikiam atlikimui gali turėti įtaką žiemos periodo meteorologinės sąlygos, prisiima pilną atsakomybę dėl šių darbų tinkamo atlikimo atitinkamu metu.
  + 1. Visas išmontuotas metalines konstrukcijas, fasonines dalis, armatūrą, ketinius liukus Rangovas privalo pristatyti adresu Titnago pr. 74, Vilnius (arba į kitą su Užsakovu suderintą vietą) Užsakovo atstovui su perdavimo–priėmimo aktu. Statybines atliekas Rangovas privalo savo lėšomis utilizuoti prisilaikydamas Atliekų tvarkymo įstatyminių aktų ir tvarkų.
  1. **Sutarties vykdymo metu pateikiama dokumentacija**

Rangovas privalės pateikti ir suderinti su Užsakovu:

* + 1. Darbų atlikimo grafiką per 14 k. d. nuo Sutarties įsigaliojimo dienos (grafikas turi būti savaičių tikslumu). Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Jei Rangovas atliks darbus anksčiau nei nurodyta darbų atlikimo grafike, aktas teikiamas grafike numatytai sumai ne anksčiau 1 mėn. nei nurodyta grafike;
    2. Statinio projektą, statybos darbų žurnalus, išpildomąją dokumentaciją, kadastrinių matavimų bylas su išankstine VĮ „Registrų centras“ patikra, atliktų darbų aktus.

1. **UŽSAKOVO ĮSIPAREIGOJIMAI**
   1. Užsakovas įsipareigoja apmokėti Rangovo pateiktą sąskaitą per 30 k. d. po sąskaitos pateikimo dienos.
   2. Užsakovas sudarys galimybę Rangovui darbų metu naudotis vandeniu (bandymams, praplovimui). Už darbų vykdymo metu sunaudotą vandenį Rangovas Užsakovui sumokės užbaigus objektą pagal apskaičiuotą suvartotą vandens kiekį.
2. **PAPILDOMA INFORMACIJA**
   1. Darbų vykdymo metu Rangovas turi naudoti tik tas medžiagas/gaminius, kurie nurodyti techninės specifikacijos priede Nr. 3. Šiame priede nurodytos medžiagos/gaminiai turi atitikti techninės specifikacijos priede Nr. 2 nustatytus reikalavimus ir (arba) būti parinkti iš medžiagų sąrašo, nurodyto http://www.vv.lt/lt/partneriams, galiojusio pirkimo skelbimo metu.
   2. Sutarties vykdymo metu Rangovas, gavęs rašytinį Užsakovo sutikimą, turi teisę keisti perkamas medžiagas/gaminius, nurodytus techninės specifikacijos priede Nr. 3, jeigu tokių medžiagų/gaminių gamintojas ir (arba) oficialus gamintojo atstovas nebegamina. Siekdamas keisti perkamą medžiagą/gaminį, Rangovas privalo pateikti Užsakovui argumentuotą prašymą su įrodymais, kad gamintojas (-ojai) ir (ar) oficialus (-ūs) gamintojo (-ojų) atstovas (-ai) medžiagų/gaminių, nurodytų techninės specifikacijos priede Nr. 3, nebegamina ir kad keičiamos naujos perkamos medžiagos/gaminiai visiškai atitinka techninės specifikacijos reikalavimus. Keisdamas medžiagas/gaminius Rangovas negali didinti perkamų medžiagų/gaminių įkainių, pristatymo ir/ar statybos terminų ir/ar keisti kitas sąlygas. Rangovas privalo pateikti keičiamų naujų perkamų medžiagų/gaminių dokumentus.
   3. Atsižvelgiant į Vilniaus m. savivaldybės rengiamą įsakymą „Dėl eismo ribojimų, kasinėjimų ir aptvėrimų vykdant inžinerinių tinklų statybos, rekonstrukcijos ar remonto darbus“, prašome tinklų tiesimo darbus Naugarduko g. ir Švitrigailos g. sankryžoje, J. Jasinskio g. ir Švitrigailos g., kurios patenka į numatytas ribojimų kategorijas, planuoti nuo birželio 1 d. iki rugpjūčio 25 d.
3. **PRIEDAI**

Priedas Nr. 1. Objektų vietų išdėstymo schema.

Priedas Nr. 2. Mechanikos medžiagų, gaminių techninės specifikacijos ir jų atitikimas.

Priedas Nr. 3. Konkrečiai siūlomos mechanikos medžiagos, gaminiai ir jų gamintojai.

Priedas Nr. 4. Darbų kainų žiniaraštis.

Priedas Nr. 5. S. Skapo g. tinklų schema.

Priedas Nr. 6. Gerovės g. tinklų schema.

Priedas Nr. 7. Naugarduko g. tinklų schema.

Priedas Nr. 8. Savanorių pr. tinklų schema.

Priedas Nr. 9. Vilniaus g. tinklų schema.

Priedas Nr. 10. Didžiosios g. tinklų schema

Priedas Nr. 11. Geležinio Vilko g. tinklų schema.

Priedas Nr. 12. J. Jasinskio g. tinklų schema

Priedas Nr. 13. Švitrigailos g. tinklų schema